VÁLASZ TAEGER DF ÚR MEGJEGYZÉSEIRE, 
Dr. Vapász M. ELEMÉR-től. 
A Földtani Közlöny XXXIX. kötetében TAEGER dr. úr jobb ügy- 
höz méltó buzgósággal, részletesen fejtegeti munkájáról írott rövid ismer- 
tetésemet.! Végre arra az eredményre jut, hogy az említettem kifogások- 
nak magam sem tulajdonítok nagyobb fontosságot. Igaza van, mert 
azok a kifogások nézetem szerint sem vonnak le semmit a munka 
becséből, mint azt végső soraimban ki is fejeztem. Nem tartanám szük- 
ségesnek, hogy ezen a helyen foglalkozzam ez ügygyel, ha TARGER dr. 
úr megjegyzéseinek személyes vonatkozása és hangja nem késztet- 
nének erre. A személyes vonatkozású részek figyelmen kívül hagyásával, 
egészen röviden tárgyalom a kérdést, mert ez az ügy sok szóbeszédet 
nem érdemel, különösen ezen a helyen, mely tudományos kérdések 
tisztázására való, de nem fölös szóbeszédre! 
TAEGER dr. úr soraiból kiolvasható az a nyilt gyanusítás, mintha 
munkáját nem olvastam volna el. A nélkül, hogy erre különösebb 
módon reflektálnék, csak azt jegyzem meg, hogy azt a munkát annál 
inkább is figyelemmel olvastam, mert — a mint TAEGER dr. úr is 
tudja — analog területen dolgozva az összehasonlításra szükségem van. 
Munkáját átolvastam s megjegyzéseimnek legnagyobb részét most is s 
változatlanul fönntartom! Egyedül szelvényeire tett megjegyzésem 
tárgytalan, mert ez önhibámból, elnézésből történt, erről a tévedésemről 
azonban még TAEGER dr. úr válasza előtt tudtam. 
Az említett, dolomitnál idősebb mészkövet illetőleg úgy áll a dolog, 
hogy azt csak mint lehetőséget említettem föl s állítom ma is. Ide- 
vonatkozó fejtegetéseit figyelmen kívül hagyva megjegyzem, hogy aki 
a Magyar Középhegységben valaha is dolgozott — tehát TAzGER dr. 
úr is — nagyon jól tudja, hogy éppen nem kevés ama helyeknek a 
száma, ahol települési viszonyok és kövületek nélkül egyedül csak 
analogiákra vagyunk utalva. Joggal tételezhettem föl tehát, hogy az 
említett szürke mészkő (nem dolomit, sem pedig eocén édesvízi mészkő, 
mint TAEGER dr. úr írja) — a Pilis és a közel jövőben megismertetendő 
dunáninneni rögök analogiája alapján — idősebb lehet a dolomitnál. 
1 Megjegyzések Vapász E. ,TAEGER H. A Vérteshegység földtani viszonyais 
című ismertetéséhez. 
